KLASA: 320-01/17-08-05-05/0001

URBROJ: 343-0900/01-17-001

U Zagrebu, 30. svibnja 2017. godine

Na temelju članka 9. stavak 1. Pravilnika o provedbi Školske sheme (Narodne novine broj 50/17) Agencija za plaćanja u poljoprivredi ribarstvu i ruralnom razvoju (u daljnjem tekstu: Agencija za plaćanja) objavljuje:

**JAVNI POZIV**

**ZA ISKAZ INTERESA ŠKOLA ZA SUDJELOVANJE U ŠKOLSKOJ SHEMI**

1. **NAZIV I SVRHA MJERE**

Republika Hrvatska od 2013. godine po principima Europske unije provodi Školsku shemu kao mjeru koja treba kod učenika u osnovnim i srednjim školama

* promovirati zdrave prehrambene navike s ciljem povećanja udjela voća i povrća, mlijeka i mliječnih proizvoda u svakodnevnoj prehrani kako bi se spriječila debljina i bolesti uzrokovane neadekvatnom prehranom u dječjoj dobi,
* oblikovati prehrambene navike djece i ograničiti unos hrane s visokim sadržajem masti, šećera i soli,
* omogućiti školskoj djeci dodatni obrok svježeg voća ili povrća, mlijeka ili mliječnih proizvoda.

Školska shema se provodi jednako na čitavom teritoriju Republike Hrvatske od 1. kolovoza 2017. do 31. srpnja 2018. godine.

Cilj je kroz Školsku shemu podići razinu svijesti o važnosti voća, povrća, mlijeka i mliječnih proizvoda u pravilnoj prehrani.

U okviru Školske sheme voće, povrće, mlijeko i mliječni proizvodi ponuditi će se učenicima kao zaseban obrok **neovisno od obroka u okviru školske prehrane**, kontinuirano kroz cijelu školsku godinu.

Voće i povrće ponuditi će se učenicima u osnovnim i srednjim školama, a mlijeko i mliječni proizvodi ponuditi će se učenicima u osnovnim školama.

1. **PREDMET JAVNOG POZIVA**

Predmet javnog poziva je iskaz interesa osnovnih i srednjih škola za sudjelovanje u Školskoj shemi.

1. **PRAVO SUDJELOVANJA**

Pravo sudjelovanja na javnom pozivu za iskaz interesa za sudjelovanje u Školskoj shemi imaju:

-sve osnovne škole u Republici Hrvatskoj za raspodjelu mlijeka i mliječnih proizvoda koje se nalaze na spisku dostavljenom od Ministarstva nadležnog za znanost i obrazovanje

-sve osnovne i srednje škole u Republici Hrvatskoj za raspodjelu voća i povrća koje se nalaze na spisku dostavljenom od Ministarstva nadležnog za znanost i obrazovanje

1. **ROK ZA ISKAZ INTERESA**

Rok za iskaz interesa škola za sudjelovanje u Školskoj shemi je dva tjedna od dana objave ovog Javnog poziva.

1. **POTREBNA DOKUMENTACIJA**

Podnositelji zahtjeva su dužni dostaviti popunjeni „Zahtjev za odobravanje podnositelja Zahtjeva za raspodjelu voća i povrća i /ili mlijeka i mliječnih proizvoda“ (u daljnjem tekstu: Zahtjev) iz Priloga II. Pravilnika o provedbi Školske sheme (Narodne novine 50/17) (u daljnjem tekstu: Pravilnik).

1. **OCJENJIVANJE ZAHTJEVA**

U obzir će se uzimati pravovremeni i potpuni zahtjevi osnovnih i srednjih škola koje se nalaze na spisku škola koje mogu sudjelovati u Školskoj shemi dostavljenom od Ministarstva nadležnog za znanost i obrazovanje.

Najkasnije 20. lipnja 2017. godine Agencija za plaćanja će na mrežnoj stranici (www.apprrr.hr) objaviti:

a) spisak škola koje mogu sudjelovati u Školskoj shemi s brojem učenika po školi i

b) procijenjeni iznos potpore po školi prema broju učenika koji mogu sudjelovati u Školskoj shemi.

1. **DOSTAVA ZAHTJEVA**

Zahtjev sa iskazom interesa za raspodjelu voća i povrća, mlijeka i/ili mliječnih proizvoda dostavljaju se u jednom primjerku, isključivo u pisanom obliku, u zatvorenoj omotnici s nazivom i adresom podnositelja prijave napisanom na poleđini, isključivo preporučenom poštom s povratnicom, s točno naznačenim datumom i vremenom (dan, sat, minuta i sekunda) slanja na adresu:

Agencija za plaćanja u poljoprivredi, ribarstvu i ruralnom razvoju,

Ulica grada Vukovara 269/d, 10000 Zagreb,

s naznakom:

»Javni poziv za sudjelovanje u Školskoj shemi«.